
בפנייתך ביקשת לקבל את המידע הבא:
1. מסמך או תיעוד כלשהוא לבידוד - לא רצף במחשב אלא בידוד במעבדה עם מיקרוסקופ אלקטרוני לפי כל הכללים של המדע לזיהוי נגיפים - של סופר וריאנט בעל 15 מוטציות המשלב את אלפא, בטא ודלתא ואשר על פי ראש הממשלה הוא "צאצא של וריאנט בטא".

2. בעניין "קטיעת שרשראות ההדבקה" - נא ספקו אסמכתא, מסמך או תיעוד כלשהוא שבדיקת ה- PCR מבדילה בין סימפטומטי לא סימפטומטי, בין מדבק ושאינו מדבק.

לאחר בירור עם הגורמים המקצועיים במשרד להלן התייחסותם :

1. בהנחה שהינך מתייחס לווריאנט ה-אומיקרון, בעל הרבה יותר מוטציות בהשוואה לזן המקורי של נגיף הקורונה ולא רק 15, סה"כ כ-52.
באמצעות בדיקות PCR ייעודיות ניתן לאתר דגימות חיוביות בחשד גבוהה לזן האומיקרון.
אימות לווריאנט כזה או אחר מתבצע באמצעות ריצוף מלא של חומצות הגרעין של הנגיף באמצעות מכשיר מעבדה ייעודי ופיענוח של הרצף (כ-30000 base pairs), באמצעות תכנה ביואינפורמטית.
כך נעשה גם בכל המדינות המתקדמות בעולם שלהן יכולת ריצוף דגימות חיוביות של הנגיף.
יש לציין שלא כל דגימה ניתנת לריצוף מלא וביחס לכמות החומר הגנתי של הנגיף בדגימה הפרטנית.

2. לא נאמר בשום שלב על ידי אנשי המקצוע במשרד הבריאות שניתן על סמך תוצאת בדיקה PCR בודדת, לקבוע מצב של נבדק סימפטומטי או אסימפטומטי. 
כן מניחים לפי נתונים שפורסמו בעולם, שלרוב, מעל ערך Ct בבדיקת PCR של 34 ומעלה, כושר ההדבקה יורד באופן משמעותי ובהדרגה.

יש לציין, כי לא נעשה אנליזה של דגימות הנגיף והווריאנטים השונים במעבדות בריאות הציבור או מעבדות רפואיות באמצעות מיקרוסקופיה אלקטרונית. 
הטכנולוגיה לא מתאימה למערך הגדול והשרות המעבדתי הרפואי מול אלפי בדיקות על בסיס יומי בקרב האוכלוסייה, מתאים למחקרים.

הנני להודיעך כי לפי סעיף 17 לחוק חופש המידע יש בידך לעתור כנגד החלטה זו לבית המשפט לעניינים מנהליים בירושלים, בתוך 45 יום.

